พล.ต.ต.ปัญญา กล่าวว่า ก่อนหน้านี้มีนักท่องเที่ยวหลายรายเข้าแจ้งความร้องทุกข์กับตำรวจท่องเที่ยวว่า มีกลุ่มแก๊งคนไทยร่วมกับคนขับรถสามล้อมาชักชวนให้ไปท่องเที่ยวโดยการลงเรือหางยาวชมวิวในแม่น้ำเจ้าพระยา ซึ่งหลงเชื่อว่าเป็นบุคคลที่มีจิตใจดีและมีน้ำใจต่อนักท่องเที่ยวจึงลงเรือด้วย จากนั้นได้ถูกกลุ่มแก๊งดังกล่าวเรียกเก็บเงินคนละ 5,000 บาท เพื่อเป็นค่าลงเรือท่องเที่ยว หากไม่จ่ายเงินก็จะถีบลงน้ำ และบางรายก็ข่มขู่ว่าจะไม่นำส่งขึ้นฝั่ง นักท่องเที่ยวเกิดความกลัวจึงยอมจ่ายเงินให้กับแก๊งดังกล่าว และได้มาแจ้งความร้องทุกข์ที่กองบังคับการตำรวจท่องเที่ยวพล.ต.ต.ปัญญา กล่าวอีกว่า การกระทำของผู้ต้องหาได้ส่งผลกระทบต่อเศรษฐกิจและอุตสาหกรรมการท่องเที่ยวในภาพรวม สร้างความเสียหายต่อชื่อเสียงของประเทศไทยการท่องเที่ยว ดังนั้น จึงสั่งการให้ พ.ต.ท.พันธนะ นุชนารถ สว.งานสืบสวน กก.1 บก.ทท. ทำการสืบสวนออกติดตามหาตัวคนร้าย กระทั่งสามารถจับกุมตัวได้ดังกล่าวด้าน นางวิไลวรรณ ให้การรับสารภาพว่า ได้ร่วมกับ นายจอห์นสัน หรือน้อย และนายยงยุทธ หรือดาว ไม่ทราบนามสกุล หลอกลวงนักท่องเที่ยวจริง โดยจะขับรถสามล้อไปตามสถานที่ต่างๆ เมื่อเห็นชาวต่างชาติก็จะเข้าไปตีสนิท ชักชวนไปเที่ยวโดยการนั่งเรือ
กลุ่มแก๊งคนไทยร่วมกับคนขับรถสามล้อมาชักชวนให้ไปท่องเที่ยวโดยการลงเรือหางยาวชมวิวในแม่น้ําใด 
เจ้าพระยา